
Mellékletek: elfogadott településszerkezeti terv, útfejlesztési koncepció
E L Ő T E R J E S Z T É S

Sülysáp Város Önkormányzata Képviselő-testületének
2015. augusztus 13-án tartandó munkaterv szerinti ülésére

8. napirendhez

Tárgy:
Helyi közúthálózat fejlesztési tervének felülvizsgálata
Tisztelt Képviselő-testület!

A közúti közlekedésről szóló 1988. évi I. törvény 11. §-a szerint az utakat úgy kell fejleszteni, hogy a közutak (országos közutak, helyi közutak) és a közforgalom elől el nem zárt magánutak összefüggő rendszert alkossanak.

A közúti közlekedésről szóló 1988. évi I. törvény végrehajtásáról szóló 30/1988. (IV. 21.) MT rendelet 5. §-a szerint a közúthálózat fejlesztésére tervet kell készíteni. A terv készítése során figyelembe kell venni a területfejlesztési koncepciókat és programokat, valamint a terület- és településrendezési terveket. A helyi közúthálózatok fejlesztésének tervezésénél biztosítani kell kapcsolódásukat az országos közúthálózathoz.

A közúthálózatok fejlesztési tervének készítésére és egyeztetésére a területfejlesztési koncepciók és programok, valamint a területrendezési tervek készítésének és egyeztetésének szabályait kell megfelelően alkalmazni. 
Az országos és a helyi közúthálózat fejlesztésére vonatkozó tervet a közlekedési hatósággal egyeztetni kell. A helyi közúthálózat fejlesztési tervét a településszerkezeti terv részeként a tulajdonos települési önkormányzat képviselő-testülete hagyja jóvá. 
A közúthálózat fejlesztési tervét ötévenként felül kell vizsgálni, és szükség szerint módosítani kell.
Miután Sülysáp Város Önkormányzatának Képviselő-testülete a település közúthálózatának fejlesztési tevét a településszerkezeti terv részeként 2010-ben hagyta jóvá, idén esedékes annak felülvizsgálata. 
Ehhez készült egy koncepció, melynek szíves megtárgyalását kérem.
…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete a közúti közlekedésről szóló 1988. évi I. törvény végrehajtásáról szóló 30/1988. (IV. 21.) MT rendelet 5. §-a alapján a település közúthálózatának fejlesztési tevét felülvizsgálta, abban módosítást nem javasol.
Határidő: azonnal
Felelős: polgármester
Sülysáp, 2015. augusztus 7.

Horinka László s.k.


polgármester
BESZÁMOLÓ TEMETKEZÉSI SZOLGÁLTATÁSRÓL ÉS A TEMETŐ FENNTARTÁSRÓL

Tisztelt Képviselő testület!

Temetkezés:
-
Szolgáltatásunk legfontosabb motívuma a gyászoló család fájdalmának, gondjainak enyhítése. Ennek a gondolkodásnak jele a pozitív visszajelzések sora. Jelentős mértékben köszönhető ez a megítélés az önkormányzat nagyon jó, segítőkész hozzáállásának, mind anyagi segítségnyújtás, mind az adminisztratív ügyek intézésében. Az igazgatási szünet alatt is teljesen zavartalan volt az ügyintézés, anyakönyvezés. Szolgáltatásunk színvonalát egy új halott szállító autóval emeltük. Anyagiak tekintetében nincs jelentős emelkedés, de ez sem érinti a szociálisan rászorulókat. 

Temető fenntartás:

-
Temetőinkben naponta válogatjuk a kukáink tartalmát, hetente összeszedjük a temető széleken eldobott szemetet. Péntekenként a megszáradt koszorú, csokor maradványokat és egyéb gallyakat eltüzeljük. Rendszeresen végezzük a fűnyírást, kaszálást. Tisztítjuk a temetőt az elburjánzott bokrok nyírásával, megszüntetésével.
Jelentősebb fejlesztési munkáink:
-
Süly: A ravatalozó mögötti urnaoszlop körül kegyeleti park kialakítása, kb. 20 méter viacolor járda megépítése.

-
Sáp: A ravatalozótól keletre igen jelenős terület kitisztítása, 50-60 éves elhanyagolt, gazdátlan sírok megszüntetése. A középső út melletti támfal kiépítése.
Elvégzendő feladatok:

-
Süly: Vízhálózat bővítése, a kripta feletti terasz irányába, járda építés a temető szélén.

-
Sáp: Kukák vásárlása (az ellopottak helyett) és a temető bővítés miatt. A temető kitisztított területe jelentősen megnövekedett így már van realitása sövény kerítés ültetésének. A temető rendezéséből adódó kb. 10 m3 síremlék maradványok elszállítása. 

Beszámolómban igyekeztem röviden az aktuális kérdésekre kitérni várom segítő kérdéseiket. 
Kérem beszámolóm elfogadását.

Sülsáp 2015.08.03.

Tisztelettel:

Farkas Ferenc s.k.

